روسیا ساوونما باخانلیغی، اوکراینانین روسیا تورپاقلارینا تی‌یو-۱۴۱ استریژ تیپی اینسانسیز هاوا آراجی (ایها) ایله سالدیردیغینی بیلدیردی.
باخانلیقدان، روسیانین تولا بؤلگه‌سینده کیریئوسک شهرینده میدانا گلن پاتلامانین سببینه باغلی آچیقلاما وئریلدی.
روسیا تورپاقلارینا سالدیریلدیغینا ایشاره ائدیله‌ن آچیقلامادا،
"کیئو رژیمی تی‌یو-۱۴۱ استریژ تیپی ایها ایله وورما وظیفه‌سی ایله بیر سالدیری گئرچکلشدیرمه‌یه چالیشدی" ایفاده‌سی ایشله‌دیلدی.
تولا بؤلگه‌سینه یئرلشدیریله‌ن، اس-۳۰۰ و پانتسیر-اس۱ هاوا ساوونما موشک سیستملری و روس هاوا ساوونما سیستمینین و پوله-۲۱ الکترونیک حرب سیستملرینین گوونلی قوروما تامین ائتدیگینه دقت چکیله‌ن آچیقلامادا، اؤزللیکله پوله-۲۱ الکترونیک حرب سیستمینین اوکراینایا عاید سلاحلی اینسانسیز هاوا آراجینین نویگیشن سیستمینی پوزدوغو ایفاده ائدیلدی.
آچیقلامادا،
"یؤنونو ایتیره‌ن ایها، تولا بؤلگه‌سینه باغلی کیریئوسکه دۆشدو. روسیا ساوونما باخانلیغی، روسیا عاجیل دوروملار باخانلیغی متخصصلری و امنیت گۆجلری حادثه یئرینده چالیشیر" ایفاده‌لری ایشله‌دیلدی.
باشکند موسکوایا ۲۲۰ کیلومتر مسافه‌ده اولان تولا بؤلگه‌سینده‌کی کیریئوسک شهرینده یئرلی ساعات ایله ۱۵.۱۹دا بیر پاتلاما میدانا گلمیش، بونون نتیجه‌سینده حادثه یئرین‌ده بیر چوخور اولوشموشدو.
پاتلامادا ایکی نفرین یارالاندیغی، چوخ ائولی ۳ بینانین و بعضی آنبارلارین زیان گؤردوگو ایفاده ائدیلمیشدی.
سووئتلر بیرلیگی دؤورونده اوکراینانین خارکیو شهرین‌ه اۆره‌تیلن، محاربه-تاکتیک، کشف آماجی ایله ایستیفاده ائدیله‌ن توپولئو تی‌یو-۱۴۱ استریژ تیپی اینسانسیز هاوا آراجی، ۶ مین متر یوکسکلیک‌ده اوچابیلیر، ساعاتدا ۱۱۱۰ کیلومتر سرعته چیخابیلیر و ۱۰۰۰ کیلومتر مسافه قطع ائده‌بیلیر.
